《病中兴感因成七诗寄蒲庵老禅 其六》
明代·乌斯道

公读西竺书，我读东鲁文。我坐支叶烦，复有彼此分。

何当罄忘支，缁素如一人。譬生文字先，同为葛天民。

无言亦无辩，熙熙乐芳春。

作者简介：元明间浙江慈溪人，字继善。乌本良弟。与兄俱有学行。长于诗，意兴高远，飘逸出群。尤精书法。洪武初得有司荐，为永新县令，有惠政。后坐事谪戍定远。放还，卒。有《秋吟稿》、《春草斋集》。